Goslings Black Seal Rum - DrinkFinder
/ Goslings Black Seal Rum Old Label 40% 70cl
Old and are bottling of Goslings Black seal proabbly from the early eighties. Best Sellers Huge Deal on BEHR Premium Plus 1 gal. #N270-2 Lentil Eggshell Enamel Low Odor Interior Paint and Primer in One Die Burger en Volksblad sê: Bolton se boek is nog ’n ramp vir beleërde Trump | Netwerk24
Die Burger en Volksblad sê: Bolton se boek is nog ’n ramp vir beleërde Trump
Die publikasie van die boek van John Bolton, pres. Donald Trump se vorige veiligheidsraadgewer, het alles opgelewer wat daarvan verwag is.
Daarin skilder Bolton, wat 17 maande lank met Trump in aanraking was, ’n ontstellende prentjie van ’n onbekwame, strompelende man sonder visie, met slegs één doel – om bewonder en herverkies te word.
Verskeie sake moet hier oorweeg word.
Ten eerste, Bolton staan bekend as ’n kil, arrogante man wat áltyd beter weet. Hy het inderdaad geen moeite gedoen om homself in die Withuis gelief te maak nie.
Bolton het ’n grief teen Trump. Trump het hom vernederend afgedank, al beweer hy dat hy self bedank het.
Tweedens, hy is ’n uiters konserwatiewe, aggressiewe politikus van wie gesê is dat hy geen oorlog meegemaak het waarvan hy nié gehou het nie. Sy outomatiese reaksie op ’n krisis êrens in die wêreld is: Bombardeer, en besin daarna.
In die derde plek: Bolton het ’n grief teen Trump. Trump het hom vernederend afgedank, al beweer hy dat hy self bedank het. Dis logies dat hy negatief oor die president skryf.
Nietemin is ’n vierde kwessie dalk die belangrikste: Is dit wáár wat hy skryf?
Hy self beweer hy het noukeurig notas gehou van alles wat hy meegemaak en elke gesprek wat hy gehoor het. Daar kan redelikerwys aangeneem word dat, selfs al oordryf hy, die meerderheid van die inhoud waar is.
Trouens, selfs al sou net die helfte waar wees, is dit reeds uiters ontstellend.
Hoe kon ’n man met só ’n narsistiese karakter, iemand wat niks verder dink as om na buite goed te lýk nie (hy was immers ’n geslaagde televisiester), iemand wat geen politieke visie buiten sy eie herverkiesing het nie, iemand wat by wyse van spreke tien teenoorgestelde standpunte tegelyk kan huldig, in die Withuis kom?
Dis duidelik dat vier jaar van Trump Amerika groot skade berokken het. Die ander kant van die saak is dat die peilings ongunstig vir hom lyk en dat sy herverkiesing op die minste twyfelagtig is, al kan hy steeds die pyp rook.
Sy Demokratiese teenstander, Joe Biden, dwing ook nie veel gesag af nie. Maar kan hy enigsins slegter as Trump wees?
Meer oor: Donald Trump | John Bolton | Amerikaanse Politiek | Kommentaar | Boek
Trump wil stokkie steek voor gewese raadgewer se boek